Lolland-Falsters Stifts-Tidende, 1846-08-06
J det 5te Møde, samme Dag, forespurgte Præsidenten om nogen af de Deputerede havde Noget at forebringe. Jngen begjærede Ordet, hvorimod den kgl. Commissarius holdt et Foredrag, hvori han erklærede, at han efter Skik og Brug ei vilde være tilstede under Discussionen af Adressen, men lagde Forsamlingen paa Hjerte, at det i den allerhøieste Kundgjørelse var ham forbudt at modtage Petitioner eller Forestillinger fra Forsamlingen om Arvefølgespørgsmaalet, og at han derfor heller ikke vilde kunne modtage en Adresse, som indeholder en formelig Protest imod Hs. Majestæt Kongens aabne Brev af 8de Juli eller en Forestilling og Petition om Arvefølgespørsmaalet. "Jeg maa, vedblev han, endvidere bemærke, at Forsamlingen i forrige Diæt har erklæret sig over Successionsorden for begge Hertugdommer efter dens Anskuelse, at Hs. Majestæt har udnævnt en Commission til at undersøge de vedkommende Forhold, og efter dens Beretning og de dermed fremlagte Documenter har vundet den Anskuelse, som er udtalt i det aabne Brev og efter hans fuldeste Overbeviisning er grundet paa Sandhed og Ret, men at Hs. Majestæt ikke kunde lade de af Forsamlingen udtalte, udover Grændserne for dens Competence gaaende Paastande ubesvarede, uden at anerkjende dem. Til Overflod vil jeg endnu tilføie, at det hverken kan være Hs. Majestæts Hensigt eller Ønske, at skille Hertugdømmet Holsteen fra Heelmonarchiet, og at en saadan Hensigt kun kan tiltroes Hs. Majestæt af Jldesindede, at det tvertimod ogsaa fremdeles er hans ivrigste Bestræbelse, at sikkre og befæste det hele Monarchies Jntegritet. Sluttelig maa jeg endnu tilføie, at Arvefølgen er et Spørgsmaal, der vedkommer en med Guds Hjælp endnu fjern, maaskee aldrig indtrædende, Fremtid, at Hs. Maj. i det aabne Brev udtrykkelig har udtalt, at Allerhøistsamme paa ingen Maade, tilsigter at træde Hertugdømmet Slesvigs Selvstændighed, som den hidtil var erkjendt, for nær, eller at foretage nogensomhelst Forandring i de øvrige Forhold, som nu forbinde samme med Hertugdømmet Holsteen. Hertugdommernes Forhold ville som en Følge heraf forblive aldeles uforandrede, og det aabne Brev berettiger ikke til nogen grundet Bekymring i denne Henseende. Men at det ikke kan være til Velsignelse for Landet, at 4 Provindsialstænderforsamlinger føre en Strid om Arvefølgen, som stedse frembringer større Forbittrelse blandt den fælles Regents Undersaatter, og hvis practiske Betydning hviler i en fjern og uvis Fremtids Skjød, det har Fortiden allerede lært. For denne Meddelelse takkede Præsidenten, idet han haabede, at den vilde have bidraget til at skaffe de Medlemmer, som endnu ikke havde erhvervet sig en saadan, den til Discussionen nødvendige Nr. – J det 6te Møde anmeldtes Adressen fra 188 Menneskeer fra Altona, og Forhandlingen fandt Sted om Adressen til Kongen, som vedtoges med 43 Stemmer mod 2. - J det 7de Mode, hvor den kgl. Commissarius heller ikke var tilstede, anmeldte Præsidenten, at han havde tilstillet den kgl. Commissarins Adressen, men at denne i Henhold til "passus 16 II. af den allerhøieste Kundgjørelse af 8de Julii d. A. og den ham meddeelte Jnstrux ikke havde anseet sig berettiget til at modtage den indsendte Adresse paa Grund af dens Jndhold til Jndsendelse til Kongen, men havde holdt sig forpligtet til at tilbagevise dens Modtagelse og lade den gaae tilbage til det ærede Præsidium." Derefter anmeldtes et Andragende fra Overretsadv. Claussen, at den holsteenske Stænderforsamling skulde beslutte: 1) et Andragende til den tydske Forbundsforsamling formedelst den i den allerhøieste Kundgjørelse til den holsteenske Stænderforsamling af 8de Juli d. A. indeholdte Krænkelse af den Stænderforsamlingen ved Anordningen 28de Mai 1831 indrømmede Petitionsret; 2) et andet Andragende til den tydske Forbundsforsamling, hvori Stænderforsamlingen saavidt gjørligt udvikler de i Stridssporgsmaalet og Successionsretten i Hertugdømmet Slesvig og Holsteen indeholdte Forviklinger ligesom de deraf truende Farer, ligeledes beder om Forbundsforsamlingens Medvirkning til, at i Tilfælde af den nu regjerende kgl. Mands stammes Uddven Statsarvefølgen for Hertugdømmet Holsteen snarest muligt fastsættes uden Krænkelse af dets Ret. Ligeledes anmeldte Præsidenten et Forslag af Dr. Balemann, at Adressen, efterat den er afviist af den kgl. Commissarius, tilligemed de vedkommende Actstykker ved Præsidiet skal bringes til den høie tydske Forbundsforsamlings Kundskab. Hs. Majestæt Kongen forlod Hovedstaden i Tirsdags Aftes Kl. 8 1/2 og tiltraadte Reisen paa Orlogsdampskonnerten "Hekla til Flensborg.